

**โครงการสัมมนา เรื่อง “การปฏิรูปการศึกษาและพัฒนามนุษย์สู่อนาคต”**

**ของคณะกรรมาธิการปฏิรูปการศึกษาและการพัฒนาทรัพยากรมนุษย์ สภาปฏิรูปแห่งชาติ**

 วันพุธที่ ๒๖ สิงหาคม ๒๕๕๘ เวลา ๐๙.๐๐ นาฬิกา ณ ห้องมัฆวานรังสรรค์ สโมสรทหารบก ถนนวิภาวดี – รังสิต กรุงเทพมหานคร นายพารณ อิศรเสนา ณ อยุธยา ประธานกรรมาธิการปฏิรูปการศึกษาและการพัฒนาทรัพยากรมนุษย์ จะเป็นประธานในพิธีเปิดการสัมมนา เรื่อง การปฏิรูปการศึกษาและพัฒนามนุษย์สู่อนาคต โดยมี นายชาลี ตั้งจีรวงษ์ กรรมาธิการฯ เป็นผู้กล่าวรายงาน จากนั้นจะเป็นการเสวนา เรื่อง “เสียงจากชาวประชา .... สู่การพัฒนาการศึกษาไทย” และ “๕ คานงัดการปฏิรูปการศึกษาและพัฒนาทรัพยากรมนุษย์”โดยคณะกรรมาธิการฯ พร้อมทั้งตอบข้อซักถามและรับฟังความคิดเห็นจากผู้เข้าร่วมสัมมนา

 ในช่วงบ่ายจะมีการปาฐกถาพิเศษ เรื่อง “ปฏิรูปการศึกษา .... สร้างอนาคตประเทศไทย” โดย พลเอก ประยุทธ์ จันทร์โอชา นายกรัฐมนตรี และ เรื่อง “คนไทยในศตวรรษที่ ๒๑” โดย ศาสตราจารย์เกียรติคุณเกษม วัฒนชัย องคมนตรี และปิดการสัมมนาในเวลา ๑๖.๐๐ นาฬิกา โดยประธานกรรมาธิการปฏิรูปการศึกษาและการพัฒนาทรัพยากรมนุษย์

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*